als_Latn dik_Latn sag_Latn
Huan Mata, talenti spanjoll i Çelsit, mund të jetë goditja më e madhe e Interit në merkaton e janarit. Mesfushori me tipare sulmuese, nuk po gjen hapësirën e duhur në skuadrën që drejtohet nga Zhoze Murinjo dhe duket se londinezët e kanë nxjerrë në shitje. Sipas mediave, zikaltrit mund të paguajnë 15 milionë Euro për të marrë shërbimet e Matës, por në operacion mund të përfshihen edhe kolumbiani Guarin dhe mbrojtësi Ranokia, duke bërë një shkëmbim. Një tjetër lojtar i rëndësishëm që ka dalë në merkato është edhe Laveci. PSG mund ta lërë të lirë sulmuesin për një shifër që varion nga 15 deri në 18 milionë Euro. Në pole position për ish-bomberin e Napolit, qëndron sërish Inter. Në vitrinë, për këtë merkato është edhe ish-romanisti Lamela, aktualisht lojtar i Totenhem në Premier Ligë. Edhe ky i fundit, së bashku me Havier Pastoren, duket se janë në shenjestrën e Presidentit të Interit Tohir. Edhe Juventus nuk mbetet pasiv në merkaton që pritet të nisa pas pak ditësh. Ekipi bardhezi është në gjurmët e të riut të Çelsit De Bryn, ndërsa sulmuesi malazes i torinezve, Mirko Vuçiniç mund të shkojë te Totenhem.
als_Latn